
Dátum         : 07/2014                                                                                  Príl. A
1.  Identifikačné údaje
1.1 Identifikačné údaje stavby:
Názov stavby              :   Cyklotrasa Nitra - Dražovce
Miesto stavby              :   Nitra
Katastrálne územie      :  Nitra, Dražovce
Kraj                             :   Nitriansky
Druh stavby                :   Doprava a inžinierske siete
Kód služby z klasifikácie
produkcie                    :  74.20.10 
Charakter stavby         :  Novostavba

1.2 Identifikačné údaje objednávateľa:
Názov objednávateľa  :  Mesto Nitra, Mestský úrad v Nitre
Sídlo objednávateľa   :  Štefánikova 60, 950 06 Nitra
      
      1.3 Zhotoviteľ PD             :  STAVPROS PLUS s.r.o., Farská 46, 949 01 Nitra
                                                    Ing. Miloš Gontko, Golianova 54, 949 12 Nitra 
                                                    - SO – 01 Cyklistická cestička
                                                  
                                                    
2.  Zdôvodňovanie stavby a jej umiestnenia
     Navrhovaná cyklistická cestička bude tvoriť spojnicu dvoch mestských častí v severozápadnej časti mesta Nitra. Výstavba cyklistickej cestičky je v súlade s navrhovanou územnoplánovacou dokumentáciou mesta a navrhovanou koncepciou cyklotrás. Výstavbu navrhovanej cyklistickej cestičky  si vyžiadala neexistujúca cyklistická cestička  v predmetnej lokalite a zvýšený počet cyklistov, ktorí sa pohybujú v trase budúcej cestičky. Táto trasa je v čase sucha využívaná ako prístupová cestička pre obyvateľov, ktorí sú zamestnaní vo firmách v priemyselnom parku „Sever“.  
    Výstavba cyklistickej cestičky nebude mať negatívny dopad na životné prostredie. Vybudovaním bezprašného krytu cyklistickej cestičky sa zníži prašnosť prostredia okolo cestičky a zabezpečí sa celoročný prístup do priemyselného parku. 
     Umiestnením stavby v navrhovanej trase nevznikajú žiadne požiadavky na odňatie pozemkov z  lesného pôdneho fondu. V časti trasy bude potrebné vyňať pozemky z poľnohospodárskeho fondu.

3.  Základné údaje charakterizujúce stavbu
     Navrhovaná cyklistická cestička sa bude nachádzať v severozápadnej časti mesta Nitra a jej vybudovaním sa prepoja mestské časti Staré Mesto a Dražovce. V tomto úseku sa bude využívať ako prístupová cestička pre obyvateľov, ktorí sú zamestnaní vo firmách v priemyselnom parku „Sever“. Ďalej bude cyklistická cestička pokračovať ako turistická cyklotrasa v smere na Čakajovce.  Jedná sa o líniovú dopravnú stavbu. Vzhľadom na jestvujúce územie a miestny význam navrhovanej stavby, bol z viacerých variantov navrhnutý len jeden variant trasovania cyklistickej cestičky, a to súčasne navrhovaný. Navrhovaná trasa cyklistickej cestičky je umiestnená v intraviláne aj extraviláne mesta, v navrhovanom priestore. V súčasnosti sa v mieste navrhovanej cyklistickej cestičky nachádza hrádza kanála Dobrotka, resp. poľná cesta, ktoré sa využívajú aj ako cyklistické cestičky. Vzhľadom k tomu, že v súčasnosti nie je v celom úseku navrhovanej cyklotrasy spevnená konštrukcia, v čase dažďov je kryt budúcej cyklistickej cestičky rozbahnený a nie je prejazdný. Z tohto dôvodu sa rozhodlo o vybudovaní spevnenej cyklistickej cestičky v predmetnom úseku. 
      Navrhovaná cyklistická cestička sa nachádza v katastrálnom území mesta Nitra a mestskej časti Dražovce.  V pôvodnom projekte bol začiatok úseku cyklistickej cestičky  za lávkou ponad rieku Nitra na ulici Nábrežie za hydrocentrálou v mestskej časti Staré Mesto a  koniec úseku  na Kultúrnej ulici mestskej časti Dražovce. V rámci zmeny 06/2016 bola spravená úprava trasy cyklistickej cestičky. V súčasnosti bola spracovaná projektová dokumentácia investora MH Invest, s.r.o., Trnavská cesta 100, 821 01 Bratislava „Príprava strategického parku Nitra“, ktorá rieši dotknuté územie a v ktorej je stavebný objekt „140 Preložka cyklotrasy“.  V rámci tohto objektu sa rieši totožný úsek cyklotrasy, ako v PD „Cyklotrasa Nitra – Dražovce“ v km 1,820 – 3,682 pôvodnej trasy. Z uvedeného dôvodu Mesto Nitra v súbežnej trase (km 1,820–3,682 - PD Stavpros plus) upustí od budovania cyklotrasy a  investičná akcia mesta  bude upravená tak, aby plynule nadväzovala na začiatok aj koniec línie  realizovanej cyklotrasy – SO 140.
	Pre účely žiadosti mesta Nitra o nenávratný finančný príspevok vydal investor MH Invest s.r.o. prehlásenie, v ktorom sa  záväzuje vykonať činnosti – vyprojektovať, zabezpečiť stavebné povolenie, vybudovať a skolaudovať „stavebný objekt 140 Preložka cyklotrasy“ stavby „Príprava strategického parku Nitra“.
      Navrhovaná trasa cyklistickej cestičky v rámci zmeny 06/2016 je rozdelená na dva úseky. V rámci prvého úseku cyklistická cestička bude mať začiatok prvého úseku pri lávke pre peších ponad rieku Nitra v parku na Sihoti a koniec prvého úseku bude v km 1,820, od ktorého bude pokračovať cyklotrasa v rámci prípravy strategického parku. Začiatok druhého úseku, ktorý bude pokračovaním cyklotrasy vybudovanej v rámci prípravy strategického parku, bude v km 3,682 a koniec druhého úseku bude na  Kultúrnej ulici v mestskej časti Dražovce. Samotná výstavba cyklistickej cestičky bude realizovaná v celom úseku. Celková dĺžka riešenej úpravy je 1896,60m. 
      Predpokladaný začiatok výstavby cyklistickej cestičky  je v roku 2017. Celková dĺžka doby realizácie bude tri mesiace.     

 4.  Členenie stavby na objekty
       SO – 01 Cyklistická cestička
 Navrhovaná cyklistická cestička bude tvoriť spojnicu dvoch mestských častí v severozápadnej časti mesta Nitra.  Výstavbu navrhovanej cyklistickej cestičky  si vyžiadala neexistujúca cyklistická cestička  v predmetnej lokalite a zvýšený počet cyklistov, ktorí sa pohybujú v trase budúcej cestičky.  
      Výstavba cyklistickej cestičky sa bude realizovať v dvoch úsekoch. V rámci prvého úseku sa vybuduje cyklistická cestička  od ulice Nábrežie za hydrocentrálou po km 1,820. V rámci druhého úseku sa vybuduje cestička od km 3,682  po Kultúrnu ulicu.
      V rámci oboch úsekov výstavby cyklistickej cestičky sa vybuduje samotná cyklistická cestička,  spraví sa trvalé dopravné značenie a konečná úprava terénu.  
      Smerovo je cyklistická cestička trasovaná na hrádzi a pozdĺž brehovej čiary kanála Dobrotka vo vzdialenosti 0,5m – 1,0m od brehovej čiary. Celková dĺžka cyklistickej cestičky bude 1896,60m. Výškovo bude cyklistická cestička kopírovať jestvujúci rastlý terén, oproti ktorému bude prevýšená o 100mm. Pozdĺžny sklon cestičky bude 0,1% - 1,0%. Šírka cyklistickej cestičky je v celom prvom úseku  2,3m. Cyklistická cestička bude v druhom úseku bude šírky 2,0m.   Priečny sklon cyklistickej cestičky bude jednostranný 2% smerom ku kanálu Dobrotka.
      Konštrukcia cyklistickej cestičky v celom úseku bude v nasledovnom zložení:
- asfaltový betón                                                       AC 11 O; I                 40mm
- obaľované kamenivo                                              AC 22 P; I                100mm
- lôžko z drobnej drvy fr. 8-16mm                           ŠD                               30mm 
- štrkodrvina fr. 0-45mm                                          ŠD                             170mm
                                                                                                                    340mm
      Pri kultúrnom dome sa osadia dva stojany na bicykle a tiež sa osadí informačný nosič, ktorý bude informovať o cyklotrasách.
     Po vybudovaní cyklistickej cestičky sa trvalé dopravné značenie.

5.  Vecné a časové väzby
            Predpokladaný začiatok výstavby cyklistickej cestičky  je v roku 2017. Celková dĺžka doby realizácie bude tri mesiace. 



V Nitre, jún 2016


